Cuneiform Tablet Sadberk 11 (H.K. 1006-5535)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma en-um-a-šur-ma a-na a-šur-DU₁₀ aḫ-ša-lim ù šál-ma-a-šur qí-bi-ma a-na-kam iš-tí šál-ma-a-šur ni-kà-sí a-sí-ma a-na 97 TÚG-ba-tí ša qá-tim ù 47 TÚG-ba-tí wa-as-mu-tim 23 ma-na 9.83334 GÍN KÙ.BABBAR i li-bi šál-ma-a-šur iz-ku-am 13 ma-na KÙ.BABBAR ku-nu-ki né-pí-ša-am ša šál-ma-a-šur e-zi-ba-ni i-na ma-ak-ni-ki-a a-ḫi e-zi-ib <big_gap> <gap> ma-ak-ni-ki i-na-sú-en₆ DUMU šu-a-nim ú ni-mar-IŠTAR DUMU PÚZUR-sú-en₆ li-ip-té-ú-ma né-pì-ša-am ku-nu-ki ša šál-ma-a-šur li-ip-qí-du-ni-ku-nu-tí-ma KÙ.BABBAR li-ip-ṭur₄-ma 23 ma-na 9.83334 GÍN KÙ.BABBAR lu-sà-ni-qá-ku-nu-tí-ma KÙ.BABBAR ku-un-kà-ma a-na šál-ma-a-šur ù DUMU um-mì-a-ni pí-iq-da a-na ṣé-er i-na-sú-en₆-ma DUMU ì-lí-a-lim lu-bi₄-il₅ ú na-áš-pé-er-tí a-ni-tám ku-un-kà-ma a-ṣé-er i-na-sú-en₆ lu-bi-il₅ u₄-ma-kál lá tù-ša-as-ḫa-ra-šu ṭur₄-da-šu